***12. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2020. július 13. napjára összehívott***

***rendes nyílt ülésére***

***Előterjesztés címe és tárgya:*** *Károlyi Miklós önkormányzati ingatlan tartós hasznosításáról*

***A tárgykört rendező jogszabály:***

* *Magyarország helyi önkormányzatiról szóló 2011.évi CLXXXIX. törvény (a továbbiakban: Mötv.),*

***Előterjesztő: Katona László polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Tájékoztatom a Tisztelt Képviselő-testületet, hogy Károlyi Miklós úr levélben fordult az önkormányzathoz, hogy szeretné megvásárolni, avagy bérbe venni a tulajdonában álló 199/3 hrsz-ú ingatlanának jobb hátsó végén található kb. 80-100 m2-es, önkormányzati tulajdonú területet a patakig.*

*Az említett terület nehezen megközelíthető, ezért javaslom a T. Testületnek, hogy kérelmező részére nevezett területet tartós bérletre adjuk át annak karbantartása fejében.*

*A kérelem előterjesztésem mellékletét képezi.*

*Kérem a Tisztelt Képviselő-testületet, hogy az előterjesztést tárgyalja meg és a határozati javaslatot fogadja el.*

*Bodmér, 2020. július 2.*

***Katona László***

 *polgármester*

***Határozati javaslat:***

***Bodmér Község Önkormányzata Képviselő-testületének***

***/2020 (VII. 13.) számú határozata***

***Károlyi Miklós önkormányzati ingatlan tartós hasznosításáról***

*Bodmér Község Önkormányzata Képviselő-testülete úgy dönt, hogy Károlyi Miklós 8080 Bodmér, Kinizsi Pál u. 18. szám alatti lakos részére tartós használatra, határozatlan időtartamra, 2020. augusztus 1. napjától átadja a Bodmér 199/3. hrsz-ú ingatlan mögötti, 02/30 hrsz-ú önkormányzati ingatlan 100 m2 területét annak rendszeres karbantartása fejében.*

*A használat lehetősége megszűnik abban az esetben, amennyiben az önkormányzat, mint tulajdonos a terület más célú hasznosításáról rendelkezik, avagy a használatba vevő a rendszeres karbantartást elmulasztja.*

*A Képviselő-testület felhatalmazza a polgármestert a használatba adási szerződés aláírására.*

*Határidő: azonnal*

*Felelős: polgármester*